JONES: Blackhawks rookie Dach looking to dig in against hometown Oilers | Edmonton Sun
Updated: July 30, 2020 5:48 AM MDT ’n Europese ekster.
’n Ekster van Swede, 2016.
Eksters is voëls van die kraaifamilie, Corvidae. Dit sluit die swart-en-wit Europese ekster in wat algemeen beskou word as een van die slimste diere in die wêreld en een van die enigstes buiten soogdiere wat hulself in ’n spieël kan herken. Benewens lede van die genus Pica, word kraaiagtiges in die genus Cissa ook as eksters beskou.
Die genus Pica word gewoonlik in gematigde temperatuurstreke van Europa, Asië en westelike Noord-Amerika aangetref, met nog bevolkings in Tibet en hoë dele van Indië en Pakistan. Eksters van die genus Cyanopica kom in Oos-Asië en die Iberiese Skiereiland voor.
Volgens sommige studies vorm eksters nie die monofiletiese groep wat meestal gedink word nie – ’n lang stert het onafhanklik in verskeie lyne van die kraaifamilie langer (of korter) geword. Onder die tradisionele eksters is daar twee aparte lyne. Een bevat die swart-en-wit holarktiese spesies (uit die noordelike deel van die arktiese streke) wat moontlik na verwant is aan kraaie en Europsese gaaie. Die ander lyn bevat verskeie spesies van Suid- tot Oos-Asië met helder kleure, hoofsaaklik groen en blou.
Die asuurvlerk-eksters en Iberiese ekster, wat voorheen as een spesie beskou is, word nou as twee verskillende spesies gelys en geklassifiseer as die genus Cyanopica.
Pica pica (Europese ekster)
Pica hudsonia (Amerikaanse ekster)
Pica nuttalli .
↑ (2008) “Mirror-Induced Behavior in the Magpie (Pica pica): Evidence of Self-Recognition”. PLoS Biology 6 (8): e202. doi:10.1371/journal.pbio.0060202. Besoek op 2008-08-21.
↑ Ericson et al. (2005)
↑ Kyukov et al, Synchronic east–west divergence in azure-winged magpies (Cyanopica cyanus) and magpies (Pica pica), Journal of Zoological Systematics and Evolutionary Research 42(4): 342-351 (2004)
Ekstervideo's, -foto's en -klanke by die Internet Bird Collection
Ontsluit van "https://af.wikipedia.org/w/index.php?title=Ekster&oldid=1973208"
Die bladsy is laas op 8 April 2019 om 18:04 bygewerk.